ภาวะเศรษฐกิจตกต่ำ อาจส่งผลให้มีการแสวงหาผลประโยชน์ด้านเพศในเด็กมากขึ้น
กลุ่มพิทักษ์สิทธิของเด็กแห่งโลก เผยแพร่รายงานฉบับใหม่ ซึ่งเตือนว่าการที่ภาวะเศรษฐกิจถดถอยนี้จะทำให้ความเสี่ยง ในเรื่องการนำเด็กมาแสวงปร
องค์การ ECPAT International ระบุว่าภาวะเศรษฐกิจถดถอย ทำให้วิสัยที่จะมีการนำเด็กๆ มาแสวงประโยชน์ทางเพศเกิดมากขึ้นเพราะนักลักลอบค้ามนุษย์เอาเงินสดไปล่อซื้อจากครอบครัวที่ยากจน คุณคาร์เมน มาดรินาน กรรมการบริหารขององค์การ ECPATInternational ซึ่งนำรายงานฉบับล่าสุดออกเผยแพร่ ณกรุงเทพมหานครในวันพฤหัสบดีกล่าวไว้ตอนนี้ว่า "รายงานฉบับนี้ทำให้เกิดความวิตกกังวลกันอย่างใหญ่หลวง ว่าภาวะเศรษฐกิจโลกถดถอยซึ่งมีการพยากรณ์กันไว้ว่าจะทำให้คนยากจน อันได้แก่ผู้ที่มีรายได้เลี้ยงชีพ วันละไม่ถึงสองเหรียญสหรัฐมีจำนวนเพิ่มขึ้นนั้นจะเป็นแรงผลักดันให้เด็กๆ ที่ตกอยู่ในสภาพล่อแหลมมีจำนวนเพิ่มขึ้น และเพิ่มความเสี่ยงในด้านการตกเป็นเหยื่อของนักลักลอบค้ามนุษย์และการโดนนำไปแสวงประโยชน์ทางเพศมากขึ้น" รายงานฉบับนั้น ซึ่ง ทางBodyShop อันเป็นบริษัทขายปลีกเครื่องสำอางค์ของอังกฤษให้ความสนับสนุนนั้นระบุว่าขณะที่รายได้ลดต่ำลง เด็กๆ จะโดนกดดันให้หารายได้มาจุนเจือครอบครัวมากขึ้นเรื่องที่ว่านี้ทำให้เด็กล่อแหลมต่อการทำงานที่เสี่ยงอันตราย องค์การ ECPAT International กล่าวว่าเด็กทั่วโลก กว่าหนึ่งล้านคนโดนลักลอบนำตัวไปค้าประเวณีในแต่ละปี ทางเอเชียนั้น รายงานเน้นเรื่องการลักลอบค้ามนุษย์ข้ามพรมแดนในเอเชียใต้โดยจุดหมายปลายทางอยู่ที่อินเดียซึ่งเกิดอย่างชุกชุมจนน่าตกใจรายงานระบุว่าทุกๆ ปีจะมีการลักลอบนำเด็กหญิงชาวเนปาลไปขายที่อินเดีย เป็นจำนวนอาจถึงเจ็ดพันคน รายงานระบุด้วยว่า ย่านลุ่มน้ำโขงเป็นศูนย์กลางแห่งการลักลอบค้ามนุษย์ที่สำคัญแห่งหนึ่งโดยมีการลักลอบนำเด็กชาย และเด็กหญิงจากกัมพูชา มณฑลยูนนานของจีน ลาว พม่าเวียตนามตลอดจนเด็กๆ ที่เป็นชนกลุ่มน้อยจากภาคเหนือของประเทศไทย มายังเมืองต่างๆ ในประเทศไทย แต่รายงานตั้งข้อสังเกตด้วยว่าเรื่องการลักลอบนำเด็กๆจากเขตชนบทมาสู่เมืองต่างๆ ก็กำลังกลายเป็นปัญหาใหญ่ขึ้นเรื่อยๆ เช่นกัน คุณนาจัต มยิด มาอัลลาผู้รายงานพิเศษแห่งสหประชาชาติ เกี่ยวกับเรื่องการค้าเด็กเรื่องโสเภณีเด็กและการนำเด็กมาทำลามกอนาจารกล่าวว่า ความต้องการร่วมเพศกับเด็กๆ มีมากขึ้นเรื่อยๆเพราะสังคมยอมให้ทำหรือไม่ก็ทำเมินเฉย เธอกล่าวไว้ตอนนี้ว่า "เราต้องท่องคาถาบทนี้ คือเด็กเดือดร้อนแค่คนเดียวก็เป็นเรื่องใหญ่เกินไปแล้ว" รายงานฉบับนั้นระบุด้วยว่า ผลกำไรที่ได้จากการลักลอบค้ามนุษย์ทั่วโลกและนำมาบังคับให้ค้าประเวณีนั้นมีจำนวนเกือบสองหมื่นแปดพันล้านเหรียญสหรัฐต่อปีและครึ่งหนึ่งของเงินจำนวนนั้นเข้ากระเป๋าของนักลักลอบค้ามนุษย์ในประเทศอุตสาหกรรมที่เจริญแล้ว